Nap

Lo nap, Brassica rapa L. subsp. rapa, (del latin napus: caulet nap, rapum : rava, bulb de raiç; del grèc ράπυς, ράπυος : rava, nap), es una planta erbacèa de la familha de las Brassicacèas, cultivada coma planta d'òrt o de forratge per sa raiç carnosa longa o redonda, consomida coma legum. Lo tèrme designa tanben  aquel legum.

Noms comuns: nap, navet, nabet, navèu, rava (en francés: navet, en espanhòl: nabo, catalan: nap, roman: nap, italan: navone o rapa, albanés: repë, serbocroat: repa, rus: репа, bulgar: ряпа, alemand: Rübe, grèc ancian: βουνιάς, grèc modèrne: γογγύλι, persan: شَـلْغَم [chalgham], turc: șalgam, arabi: لـِفـْتٌ [left] o شَـلْجَمٌ [chaljam], ebrieu: לֶפֶת [lépheth]).

Lo nap es una planta erbacèa bisannala que dona una tija florala d'ochenta centimètres de naut, la segonda annada. Las fuèlhas son entièras, oblongas, las flors son jaunas.
La raiç es carnuda e fòrça variabla dins sa forma: esferica, alongada, plana..., e dins sa color: jaune palle, blanca, negra, bicolor ròse e blanc...

 Principalas varietats cultivadas 
esquèrra|vinheta|Naps
Mai 150 varietats son inscrichas al catalòg europèu de las espècias e varietats e mai 25 al catalòg oficial francés.
Coma:

 Varietats non ibridas 
 Blanc glbe de colèt violet
 Jaune bola d'aur
 Mièglong de Croissy
 De Milan a colèt ròse
 De Montesson
 De Nancí amb fuèlhas entièras
 De vertuts martèl
 Long del Palatinat
 Rava d'Auvèrnhe aboriu
 Rava du Lemosin
 Roge plan aboriu de fuèlhas entièras,...
Varietats d'usatge familhal
 Glòbe Saint-Benoit
 Long d'Alsàcia
 Navet turnep
 Zefa tipe roge,...

 Varietats ibridas 
 Alderton
 Clovis
 Déclic
 Sweetbell,...

 Utilizacion 
Las raices constituisson un legum que se manja cuèch, sautat, rabinat, en purèa, en mescla amb d'aures legums, en acompanhament de plats de vianda, o per perfumar de potatges, los bolhits. Se pòt apreciar sa sabor subtila e non picanta lo manjant crud, coma son parent pròche lo rabeta.

Es un legum ric en potassi que tenguèt longtemps una granda plaça dins l'alimentacion en Euròpa, remplaçada uèi per la trufa. Es sovent descriat per sa pretenduda fador, alara que paradoxalament son gost es pro caracteristic, subretot quand es pas tròp jove.

Tradicionalament, en Escòcia, lo haggis se manja amb de naps e trufas (en anglés escossés: neeps and tatties).

Los naps son tanben utiliizats en alimentacion animala, coma planta ferratgièra. Los naps ferratgièrs son una de las compausantas de la rotacion de Norfolk. Lors rengs escartats permeton un contraròtle de las adventiças per deserbatge mecanic.

 Nòtas e referéncias 

Categoria:Flòra (nom vernacular)
Categoria:Planta ortenca